The Year-end Function of the Southern Cape branch of the GSSA will be on
Wednesday 20 November 2019 at 12h30 at Deacon's Bistro in Barry Road,George.
The 2020 Annual General Meeting of the Southern Cape branch of the GSSA will be on Wednesday
5 February 2020 at 14h00 at the George Museum.
GGSA SUID-KAAP - Anglo-Boereoolog - George Museum
Die Suid-Kaapse tak van die GGSA het 23 Oktober 2019, 94 persone by sy twee-maandelikse ledevergadering gehad, met die ABO Museum van Bloemfontein as gassprekers.
Op 'n baie interressante middag het direkteur Tokkie Pretorius van die ABO Museum, en adjunk-direkteur, en navorser, Johan van Zyl, die entoesiastiese gehoor toegelig oor al die gebeure by die museum, en hoe die museum, wat die afegelope jaar deur 55000 besoekers vanoor Suid-Afrika en die wereld besoek is, tans as 'n nasionale bate deur die regering beskou word. Die GGSA Suid-Kaap het sy grootste bywoning ooit by 'n ledevergadering, wat uit die aard van die saak as bemarkingspoging gesien is, gehad.
94 people attended the bi-monthly members meeting of the GSSA Southern Cape at the George Museum today,23 October 2019, this is the most attendees in the 6 years of the existence of the branch. It was a great marketing occasion for the Southern Cape branch, and will contribute positively to the future growth of the branch.
Tokkie Pretorius and Johan van Zyl, senior staff members of the Anglo-Boer Wra Museum in Bloemfontein.
Tydens die feestelike vrolikheid tussen 1200 en 1400 is 'n terugblik gelewer oor die eerste dekades van die werk van die Genealogiese Genootskap, deur een van sy eerste nasionale sekretarisse, Alex Smith, wat hom in die afgelope paar maande op George kom vestig het. Smith het as gasspreker opgetree, en het vertel van die vroeë dae en die betrokkenheid van die bekende dr Cor Pama, skrywer van die "Groot Afrikaanse Familienaamboek" en ander stigterslede van die GGSA. Hy het ook uitgebrei oor die interessante eerste dae van 'Familia", en hoe die tydskrif bekend gestel en versprei is. Verder het Alex oor sy eie familiegeskiedenis vertel, en van sy Sweedse oupa wat vir hom na die Eerste Wêreldoorlog in Suid-Afrika 'n tweede vrou kom vat het. Na drie dekades van navorsing oor sy Sweedse familie het hy vyftien jaar gelede op sy oupa se spoor en foto, wat hy aan almal gewys het, afgekom. Alex Smith het reeds verskeie skenkings aan die Suid-Kaapse tak vir ons eie biblioteek gelewer, wat baie uitgawes van Familia en ander tydskrifte oor genealogie insluit.
Met die hulp van Wilkie Barkhuizen (onder-voorsitter Suid-Kaap GGSA), en Chris Hattingh, entoesiastiese koster van die historiese meer as 200jarige NG Moederkerk op George, is daar vanaf 1200-1215 'n klokkespel uit die toring van die kerkgebou gewees om die vyftig jaar van genealogie luisterryk te vier. Terwyl die kerkklokke oor George gebeier het, het 32 aansittende entoesiastiese Suid-Kaapse taklede en vriende op voorstel van Abrie de Swardt, voorsitter Suid-Kaap se tak, GGSA, 'n glasie sjampanje gedrink en geskink op die vyftig jaar van familiegeskiedenis binne die GGSA. Daar was baie vrolikheid en saampraat, met pragtige gedekte tafels onder leiding van die Suid-Kaapse tak se voorslag sekretaresse, Mandy Jansen.
Met heerlike kos opgedis deur Coffee and More, kon lede vir twee ure met baie opwinding saamgesels, en is verskeie moontlikhede bespreek hoe die Suid-Kaapse tak sy wortels verder oor verskeie dorpe van die Suid-Kaap kan uitbrei. Op 20 Augustus word 'n gesellige vergadering in die Dias Museum op Mosselbaai beplan van 1400-1600, wat ten doel sal hê om ledewerwing met aktiwiteite van Mosselbaai tot Stilbaai te doen. Die bestuur beplan om in noue samewerking met die museums, en ander naby belangstellende organisasies, soos die Outeniqua Historiese Vereniging verdere bouwerk aan familiegeskiedenis onder Suid-Kapenaars te verrig.